Muzafer Mujić

**Muzafer** **Mujić** (rođen 1931.) je bosanskohercegovački ljekar i fiziolog poznat po svojim doprinosima u klasifikaciji simpatomimetičkih lijekova i komparativnoj farmakodinamici imidazolina. Profesor je emeritus  na Univerzitetu u Sarajevu i glavni urednik Bosnian Journal of Basic Medical Sciences  .

## Rani život i obrazovanje 
Mujić je diplomirao 1960. godine na Medicinskom fakultetu Univerziteta u Sarajevu. Nakon kratkog perioda kliničke prakse, započeo je akademsku karijeru na matičnom univerzitetu, u Institutu za fiziologiju i biohemiju, gdje je doktorirao (1972.), i dobio poziciju profesora (1978.).

## Karijera 
Njegovi rani istraživački interesi uključivali su bazična istraživanja u klasifikaciji simpatomimetičkih lijekova i uporednu farmakodinamiku imidazolina  . Tokom svoje karijere, Mujić je bio na važnim akademskim pozicijama, uključujući i prodekana Farmaceutskog fakulteta Univerziteta u Sarajevu (1980-1984) i šefa Instituta za fiziologiju i biohemiju Medicinskog fakulteta Univerziteta u Sarajevu (1993.-1998.), šef Katedre za Patološku fiziologiju Medicinskog fakulteta Univerziteta u Tuzli https://www.researchgate.net/profile/Izet_Masic/publication/257333737_Trideset_godina_Medicinskog_fakulteta_u_Tuzli_THIRTY_YEARS_OF_MEDICAL_FACULTY_IN_TUZLA/links/00b7d524eedce11c02000000.pdf. Bio je jedan od osnivača Udruženja bazičnih medicinskih znanosti Federacije Bosne i Hercegovine i naučnog časopisa Bosnian Journal of Basic Medical Sciences, gdje je dugogodišnji aktivni glavni urednik .

Mujić je bio aktivan član društvene zajednice na mnogim poljima. Između ostalog:

* Odlukom Skupštine BiH imenovan za predsjednika Savjeta zdravstvenog centra, 1978-1979 
* Član Savezne Komisije za saradnju sa Svjetskom zdravstvenom organizacijom, 1982-1986 
* Potpisnik Protokola o saradnji sa ANU BiH na poslovima poboljšanja finansiranja nauke i povećanje stope doprinosa za razvoj nauke u BiH, 1985 
* Predsjednik gradskog Saveza za borbu protiv alkoholizma i drugih toksikomanija, 1970-1978 
* Predsjednik Republičkog Saveza za borbu protiv alkoholizma i drugih toksikomanija, 1984-1986 
* Predsjednik SIZ-a nauke BiH 
* Član Predsjedništva Saveza SIZ-ova nauke SFRJ 
* Član Savjeta Medicinskog fakulteta Univerziteta u Sarajevu 
* Član NNV-a svih zdravstvenih fakulteta Univerziteta u Sarajevu 
* Oficir za vezu Vlade RBiH sa Međunarodnom organizacijom Crvenog krsta u Ženevi (imenovan jula, 1992) 
* Predsjednik Komisije za medicinsku evakuaciju, 1992 
* Predsjednik Komisije za medicinsku rehabilitaciju, (Vlada BiH, Ministarstvo zdravlja, 01.11.1993) 
* Predsjednik Upravnog odbora Visoke medicinske škole u Sarajevu, 1994-2000 
* Član Upravnog odbora Visoke medicinske škole u Bihaću, od 2002

## Nagrade 
* Šestoaprilska nagrada Grada Sarajeva, 1977.
* Plaketa sa poveljom Medicinskog fakulteta Univerziteta u Sarajevu, 2016 
* Orden rada sa zlatnim vijencem
* Orden zasluga za narod sa srebrenim zracima
* Orden bratstva i jedinstva sa srebrnim vijencem

## Reference 
## Vanjski linkovi 
* www.bjbms.org

Kategorija:Rođeni 1931.
Kategorija:Biografije, Sarajevo
Kategorija:Bosanskohercegovački fiziolozi
Kategorija:Bosanskohercegovački naučnici
Kategorija:Dobitnici Šestoaprilske nagrade
Kategorija:Bivši studenti Univerziteta u Sarajevu
Kategorija:Živi ljudi